**ΕΝΟΤΗΤΑ 4η : ΑΝΑΦΟΡΙΚΕΣ ΠΡΟΤΑΣΕΙΣ**

**ΑΣΚΗΣΕΙΣ**

**1.** Να **βρείτε** τις **αναφορικές** προτάσεις στις περιόδους που ακολουθούν, να τις **χαρακτηρίσετε** ως **ονοματικές** ή **επιρρηματικές** και να αναφέρετε το **συντακτικό** τους **ρόλο**.

**α.** Μπορούμε να πάμε όπου θέλεις.

**β.** Όσοι θέλουν μπορούν να παρακολουθήσουν το μάθημα.

**γ.** Τα πράγματα δεν πήγαν όπως τα περίμενα.

**δ.** Ο Γιώργος, ο οποίος κατάγεται από την Αθήνα, σπουδάζει φέτος στη Θεσσαλονίκη.

**ε.** Όποιος δεν μπορεί να έρθει, ας με ενημερώσει.

**στ.** Προσπαθήσαμε όσο μπορούσαμε να σώσουμε την κατάσταση.

**ζ.** Θα κάνω ό,τι πεις.

**η.** Έδωσα τα ρούχα που δεν μου έκαναν.

**θ.** Όσο κι αν προσπάθησα, δεν τα κατάφερα.

**ι.** Όποτε πάω στο χωριό μου, περνάω τέλεια.

**2.** Στα παρακάτω παραδείγματα να **υπογραμμίσετε** τις **ονοματικές** **αναφορικές** προτάσεις και να τις διακρίνετε σε **επιθετικές** ή **ελεύθερες** αναφέροντας το **συντακτικό** τους **ρόλο**.

**α.** Ο δάσκαλος που ήρθε φέτος στο σχολείο μας είναι πολύ καλός.

**β.** Θα περάσουν το μάθημα μόνο όσοι διαβάσουν.

**γ.** Φέτος πήρα ό,τι ήθελα.

**δ.** Μπορείς να επιλέξεις όποιους θέλεις.

**ε.** Η Μαρία, η οποία είναι οδοντίατρος, φέτος κάνει μεταπτυχιακό.

**3. Ποιες** από τις παρακάτω υπογραμμισμένες αναφορικές προτάσεις είναι ελεύθερες **ονοματικές** και ποιες ελεύθερες **επιρρηματικές**;

**α.** Μπορείς να έρθεις οποτεδήποτε θέλεις.

**β.** Όσοι σε αγαπούν στο δείχνουν έμπρακτα.

**γ.** Το καλοκαίρι θα πάμε οπουδήποτε θέλεις.

**δ.** Ήταν τόσο καλή μαζί μου, όσο δε φαντάζεσαι.

**ε.** Δεν πίστεψα ποτέ ό,τι μου είπε.

**4.** Στις παρακάτω περιόδους να **βρείτε** τις **επιθετικές** **αναφορικές** προτάσεις και να τις διακρίνετε σε **προσδιοριστικές** και **προσθετικές**, βάζοντας **κόμματα** όπου χρειάζεται.

**α.** Ποιος ήταν αυτός που κέρδισε φέτος στο διαγωνισμό;

**β.** Ο αδερφός σου που τον συνάντησα χθες μου είπε όσα έπαθες.

**γ.** Από τους συμμαθητές μου θυμάμαι εκείνους που έκαναν συνέχεια φασαρία.

**δ.** Οι δημοσιογράφοι που έκαναν απεργία σήμερα ήταν απογοητευμένοι.

**ε.** Το δώρο της φίλης μου που πήρα σήμερα με ενθουσίασε.